Infoboks Viktoria Plzen - SønderjyskE Europa League Kvalifikation (24/09) YouBet 1,29 5,20 7,75 bet365 1,36 5,00 7,50

Superligaklubben SønderjyskE slipper for straf i forbindelse med 2-1-nederlaget til FC Midtjylland.

SønderjyskE får ingen straf på baggrund af holdets kamp mod FC Midtjylland i sidste grundspilskamp i Superligaen.

Det oplyser DIF i en pressemeddelelse.

- DIF’s matchfixingsekretariat har efter en grundig gennemgang af omstændighederne i forbindelse med Alka Superliga-kampen mellem FC Midtjylland og SønderjyskE den 18. marts besluttet ikke at indbringe sagen for Matchfixingnævnet, siger Poul Broberg, der er leder af DIF’s matchfixingsekretariat.

- Matchfixing er en stor trussel mod idrættens væsen. Tilskuere skal kunne stole på, at der er tale om en ærlig kappestrid, når to hold mødes på banen – det er hele kernen i idrætten.

- Derfor var vi også forpligtet til at gå ind i sagen og lave en grundig undersøgelse, da der opstod debat om afviklingen af kampen mellem FC Midtjylland og SønderjyskE.

SønderjyskE endte med at tabe kampen 2-1 i kampens sidste minutter, og siden er der blevet stillet spørgsmålstegn ved, om SønderjyskE lod det sidste mål gå ind med vilje.

DIF skriver videre i pressemeddelelsen, at sagen har en forældelsesfrist på 10 år, og at den principielt kan genoptages, hvis der kommer yderligere oplysninger.

Du kan læse hele DIF's afgørelse her.